title: Provedbena uredba Komisije (EU) 2017/2068 оd 13. studenoga 2017. o neodobrenju kalijeva sorbata kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP. )

text:
               14.11.2017

               HR

               Službeni list Europske unije

               L 295/49

         PROVEDBENA UREDBA KOMISIJE (EU) 2017/2068
   оd 13. studenoga 2017.
   o neodobrenju kalijeva sorbata kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
   budući da:

               (1)

               U skladu s člankom 23. stavkom 3. Uredbe (EZ) br. 1107/2009 Komisija je 9. listopada 2015. primila zahtjev od subjekta Decco Iberica Post Cosecha S.A.U za odobrenje kalijeva sorbata kao osnovne tvari. Komisija je 14. srpnja 2016. primila ažurirani zahtjev. Uz navedeni zahtjev priložene su tražene informacije iz članka 23. stavka 3. drugog podstavka Uredbe (EZ) br. 1107/2009.

               (2)

               Komisija je od Europske agencije za sigurnost hrane („Agencija”) zatražila znanstvenu pomoć. Agencija je 12. svibnja 2017. Komisiji dostavila tehničko izvješće o kalijevu sorbatu (2). Komisija je Stalnom odboru za bilje, životinje, hranu i hranu za životinje 20. srpnja 2017. dostavila izvješće o pregledu (3) i nacrt ove Uredbe o neodobrenju kalijeva sorbata te pripremila njihove završne verzije za sastanak tog odbora održan 6. listopada 2017.

               (3)

               Dokumentacija koju je dostavio podnositelj zahtjeva pokazuje da kalijev sorbat ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4).

               (4)

               Međutim u tehničkom izvješću Agencije navedene su određene bojazni u pogledu izlaganja kalijevu sorbatu, posebno putem ostataka pri uporabi kao pesticid. Agencija je zaključila da su podaci o ostacima bili vrlo ograničeni te stoga nije mogla provesti pouzdanu procjenu rizika za potrošače. Ne može se isključiti premašivanje privremenog prihvatljivog dnevnog unosa kalijeva sorbata zbog dodatnog izlaganja potrošača ostacima iz uporabe kalijeva sorbata kao pesticid.

               (5)

               Komisija je pozvala podnositelja zahtjeva da podnese svoje primjedbe o tehničkom izvješću Agencije i o nacrtu izvješća o pregledu. Podnositelj zahtjeva nije dostavio nikakve primjedbe.

               (6)

               Stoga, kako je navedeno u Komisijinu izvješću o pregledu, nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti kalijev sorbat kao osnovnu tvar.

               (7)

               Ovom se Uredbom ne dovodi u pitanje ponovno podnošenje zahtjeva za odobrenje kalijeva sorbata kao osnovne tvari u skladu s člankom 23. stavkom 3. Uredbe (EZ) br. 1107/2009.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar kalijev sorbat ne odobrava se kao osnovna tvar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  EFSA (Europska agencija za sigurnost hrane), 2017. Technical report on the outcome of the consultation with Member States and EFSA on the basic substance application for potassium sorbate for use in plant protection as fungicide on citrus, stone and pome fruits (Tehničko izvješće o rezultatima savjetovanja s državama članicama i EFSA-om o zahtjevu za odobrenje kalijeva sorbata kao osnovne tvari za uporabu u sredstvima za zaštitu bilja kao fungicid za agrume, koštuničavo i jezgričavo voće). EFSA, povezana publikacija 2017:EN-1232. 53 str. doi:10.2903/sp.efsa.2017.EN-1232.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).


title: Provedbena uredba Komisije (EU) 2017/2065 оd 13. studenoga 2017. o potvrđivanju uvjeta za odobravanje aktivne tvari 8-hidroksikvinolin kako je utvrđeno Provedbenom uredbom (EU) br. 540/2011 i o izmjeni Provedbene uredbe (EU) 2015/408 u pogledu uvrštavanja aktivne tvari 8-hidroksikvinolin na popis kandidata za zamjenu (Tekst značajan za EGP. )

text:
               14.11.2017

               HR

               Službeni list Europske unije

               L 295/40

         PROVEDBENA UREDBA KOMISIJE (EU) 2017/2065
   оd 13. studenoga 2017.
   o potvrđivanju uvjeta za odobravanje aktivne tvari 8-hidroksikvinolin kako je utvrđeno Provedbenom uredbom (EU) br. 540/2011 i o izmjeni Provedbene uredbe (EU) 2015/408 u pogledu uvrštavanja aktivne tvari 8-hidroksikvinolin na popis kandidata za zamjenu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c), članak 78. stavak 2. i članak 80. stavak 7.,
   budući da:

               (1)

               Aktivna tvar 8-hidroksikvinolin odobrena je u skladu s Uredbom (EZ) br. 1107/2009 Provedbenom uredbom Komisije (EU) br. 993/2011 (2) i uvrštena u dio B Priloga Provedbenoj uredbi Komisije (EU) br. 540/2011 (3). U skladu s retkom 18. dijela B Priloga Provedbenoj uredbi (EU) br. 540/2011 dopušten je za uporabu samo kao fungicid i baktericid u staklenicima.

               (2)

               Društvo Probelte S.A.U, na čiji je zahtjev 8-hidroksikvinolin odobren, podnijelo je 31. siječnja 2014. u skladu s člankom 7. Uredbe (EZ) br. 1107/2009 zahtjev za izmjenu uvjeta za odobravanje aktivne tvari 8-hidroksikvinolin kako bi se ukinulo ograničenje na uporabu u staklenicima i omogućila uporaba sredstava za zaštitu bilja koja sadržavaju 8-hidroksikvinolin u poljima. Dokumentacija s informacijama o zatraženom proširenju uporabe podnesena je Španjolskoj, koja je Uredbom Komisije (EZ) br. 1490/2002 (4) imenovana državom članicom izvjestiteljicom.

               (3)

               Španjolska je ocijenila informacije koje je podnositelj zahtjeva dostavio i pripremila dopunu nacrtu izvješća o ocjeni. Tu je dopunu 25. ožujka 2015. dostavila Komisiji, pri čemu je primjerak poslala i Europskoj agenciji za sigurnost hrane („Agencija”).

               (4)

               Agencija je dopunu proslijedila podnositelju zahtjeva i ostalim državama članicama te je učinila dostupnom javnosti, uz odobravanje roka od 60 dana za podnošenje pisanih primjedbi.

               (5)

               Uzimajući u obzir dopunu nacrtu izvješća o ocjeni Agencija je 29. travnja 2016. donijela zaključak o 8-hidroksikvinolinu (5) u pogledu njegove neograničene uporabe na otvorenom.

               (6)

               Španjolska je istodobno Europskoj agenciji za kemikalije (ECHA) podnijela prijedlog za usklađeno razvrstavanje i označivanje 8-hidroksikvinolina u skladu s člankom 37. Uredbe (EZ) br. 1272/2008 Europskog parlamenta i Vijeća (6). Odbor za procjenu rizika Europske agencije za kemikalije izdao je mišljenje (7) o tom prijedlogu, u kojem je zaključio da bi tu aktivnu tvar trebalo razvrstati kao reproduktivno toksičnu tvar kategorije 1.B.

               (7)

               Agencija je u svojem zaključku utvrdila da su uočeni određeni toksični učinci na endokrine organe. Stoga bi trebalo smatrati da 8-hidroksikvinolin ima endokrino štetna svojstva. Agencija je svoj zaključak dostavila podnositelju zahtjeva, državama članicama i Komisiji te ga učinila dostupnim javnosti.

               (8)

               Uzimajući u obzir dopunu nacrtu izvješća o ocjeni države članice izvjestiteljice, mišljenje Odbora za procjenu rizika Europske agencije za kemikalije i zaključak Agencije, Komisija je Stalnom odboru za bilje, životinje, hranu i hranu za životinje dostavila 6. listopada 2017. dopunu izvješću o pregledu i nacrt Uredbe.

               (9)

               Podnositelju zahtjeva omogućeno je podnošenje primjedbi na dopunu izvješću o pregledu za 8-hidroksikvinolin. Podnositelj zahtjeva podnio je primjedbe, koje su detaljno pregledane. Međutim, unatoč argumentima koje je iznio podnositelj zahtjeva, bojazni u pogledu tvari iz uvodnih izjava 6. i 7. nisu se mogle ukloniti.

               (10)

               Stoga nije dokazano da se za sredstva za zaštitu bilja koja sadržavaju 8-hidroksikvinolin može očekivati da načelno ispunjavaju zahtjeve utvrđene u članku 4. Uredbe (EZ) br. 1107/2009, ako se ne zadrže ograničenja trenutačno utvrđena za tu aktivnu tvar.

               (11)

               Ocjena podnositeljeva zahtjeva za izmjenu uvjeta za odobravanje ne može se smatrati preispitivanjem odobrenja za 8-hidroksikvinolin. Stoga uvjete za odobravanje aktivne tvari 8-hidroksikvinolin, kako su utvrđeni u retku 18. dijela B Priloga Provedbenoj uredbi (EU) br. 540/2011, ne bi trebalo mijenjati te bi ih trebalo potvrditi.

               (12)

               U skladu s člankom 80. stavkom 7. Uredbe (EZ) br. 1107/2009 Provedbenom uredbom Komisije (EU) 2015/408 (8) utvrđuje se popis tvari uvrštenih u Prilog I. Direktivi Vijeća 91/414/EEZ (9) ili odobrenih na temelju Uredbe (EZ) br. 1107/2009 u skladu s prijelaznim odredbama članka 80. stavka 1. Uredbe (EZ) br. 1107/2009, koje ispunjavaju mjerila utvrđena u točki 4. Priloga II. Uredbi (EZ) br. 1107/2009 („popis kandidata za zamjenu”). Budući da 8-hidroksikvinolin, koji je odobren u skladu s člankom 80. stavcima 1. i 2. Uredbe (EZ) br. 1107/2009, ispunjava i mjerila predviđena točkom 4. šestom i sedmom alinejom Priloga II. Uredbi (EZ) br. 1107/2009, navedenu aktivnu tvar primjereno je uvrstiti u taj popis. Provedbenu uredbu (EU) 2015/408 trebalo bi stoga na odgovarajući način izmijeniti.

               (13)

               Državama članicama trebalo bi omogućiti razuman rok za prilagodbu odredbama ove Uredbe jer bi se obrada određenih zahtjeva za odobrenje proizvoda za zaštitu bilja koji sadržavaju 8-hidroksikvinolin mogla bližiti kraju bez mogućnosti provedbe usporedne procjene u roku utvrđenom člankom 37. Uredbe (EZ) br. 1107/2009. Obveza provedbe usporedne procjene sredstava za zaštitu bilja koja sadržavaju kandidate za zamjenu utvrđena je člankom 50. stavkom 4. Uredbe (EZ) br. 1107/2009.

               (14)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Potvrda uvjeta za odobravanje
   Uvjeti za odobravanje aktivne tvari 8-hidroksikvinolin, kako su utvrđeni dijelu B retku 18. Priloga Provedbenoj uredbi (EU) br. 540/2011, potvrđuju se.
   Članak 2.
   Izmjena Priloga Provedbenoj uredbi (EU) 2015/408
   Naziv „8-hidroksikvinolin” umeće se između unosa „1-metilciklopropen” i unosa „aklonifen”.
   Članak 3.
   Odgođena primjena članka 2.
   Provedbena uredba (EU) 2015/408 kako je izmijenjena člankom 2. primjenjuje se za potrebe članka 50. stavka 1. Uredbe (EZ) br. 1107/2009 samo na zahtjeve za odobrenje proizvoda za zaštitu bilja koji sadržavaju 8-hidroksikvinolin podnesene nakon 4. travnja 2018.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Provedbena uredba Komisije (EU) br. 993/2011 od 6. listopada 2011. o odobravanju aktivne tvari 8-hidroksikvinolina u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te izmjeni Priloga Provedbenoj uredbi Komisije (EU) br. 540/2011 (SL L 263, 7.10.2011., str. 1.).

      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (4)  Uredba Komisije (EZ) br. 1490/2002 od 14. kolovoza 2002. o utvrđivanju detaljnih pravila za provedbu treće faze programa rada iz članka 8. stavka 2. Direktive Vijeća 91/414/EEZ i izmjeni Uredbe (EZ) br. 451/2000 (SL L 224, 21.8.2002., str. 23.).

      (5)  Zaključak o stručnom pregledu ocjene rizika od pesticida koji sadržavaju aktivnu tvar 8-hidroksikvinolin. EFSA Journal 2016.; 14(6):4493. Dostupno na internetu: www.efsa.europa.eu/efsajournal.htm.

      (6)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (7)  Mišljenje u kojem se predlaže usklađeno razvrstavanje i označivanje na razini EU-a kinolin-8-ola; 8-hidroksikvinolina. ECHA 2015. Dostupno na internetu: www.echa.europa.eu.

      (8)  Provedbena uredba Komisije (EU) 2015/408 оd 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL L 67, 12.3.2015., str. 18.).

      (9)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).


title: Provedbena uredba Komisije (EU) 2017/2067 оd 13. studenoga 2017. o neodobrenju ekstrakta paprike (kapsantin, kapsorubin E 160 c) kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP. )

text:
               14.11.2017

               HR

               Službeni list Europske unije

               L 295/47

         PROVEDBENA UREDBA KOMISIJE (EU) 2017/2067
   оd 13. studenoga 2017.
   o neodobrenju ekstrakta paprike (kapsantin, kapsorubin E 160 c) kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
   budući da:

               (1)

               U skladu s člankom 23. stavkom 3. Uredbe (EZ) br. 1107/2009 Komisija je 19. lipnja 2015. primila zahtjev od subjekta Group Peyraud Nature za odobrenje začina Capsicum spp. kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka Uredbe (EZ) br. 1107/2009.

               (2)

               Komisija je od Europske agencije za sigurnost hrane („Agencija”) zatražila znanstvenu pomoć. Agencija je 10. listopada 2016. Komisiji dostavila tehničko izvješće o predmetnoj tvari (2). Komisija je Stalnom odboru za bilje, životinje, hranu i hranu za životinje 24. siječnja 2017. dostavila izvješće o pregledu (3) i nacrt ove Uredbe o neodobrenju ekstrakta paprike (kapsantin, kapsorubin E 160 c) te pripremila njihove završne verzije za sastanak tog odbora održan 6. listopada 2017.

               (3)

               Tijekom savjetovanja koje je organizirala Agencija, podnositelj zahtjeva pristao je izmijeniti naziv osnovne tvari u ekstrakt paprike (kapsantin, kapsorubin E 160 c).

               (4)

               Dokumentacija koju je dostavio podnositelj zahtjeva pokazuje da ekstrakt paprike (kapsantin, kapsorubin E 160 c) ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4) i ne upotrebljava se pretežito u sredstvima za zaštitu bilja.

               (5)

               U tehničkom izvješću Agencije navedene su određene bojazni u pogledu izlaganja sastojku kapsaicinu i nedostatka procjena izlaganja za ekstrakt paprike (kapsantin, kapsorubin E 160 c), posebno pri uporabi kao pesticid, te, kao posljedica toga, procjena rizika za gospodarske subjekte, radnike, druge prisutne osobe i neciljne organizme nije mogla biti dovršena.

               (6)

               Komisija je pozvala podnositelja zahtjeva da dostavi primjedbe o nacrtu izvješća o pregledu. Podnositelj zahtjeva podnio je primjedbe, koje su detaljno pregledane.

               (7)

               Međutim, unatoč argumentima koje je iznio podnositelj zahtjeva, bojazni u pogledu tvari ne mogu se ukloniti.

               (8)

               Stoga, kako je navedeno u Komisijinu izvješću o pregledu, nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti ekstrakt paprike (kapsantin, kapsorubin E 160 c) kao osnovnu tvar.

               (9)

               Ovom se Uredbom ne dovodi u pitanje ponovno podnošenje zahtjeva za odobrenje ekstrakta paprike (kapsantin, kapsorubin E 160 c) kao osnovne tvari u skladu s člankom 23. stavkom 3. Uredbe (EZ) br. 1107/2009.

               (10)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar ekstrakt paprike (kapsantin, kapsorubin E 160 c) ne odobrava se kao osnovna tvar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Technical report on the outcome of the consultation with Member States and EFSA on the basic substance application for paprika extract, capsanthin, capsorubin E 160 c (admissibility accepted when named Capsicum spp. spice) for use in plant protection as repellent various invertebrates, mammals and birds (Tehničko izvješće o rezultatima savjetovanja s državama članicama i EFSA-om o zahtjevu za odobrenje ekstrakta paprike, kapsantina, kapsorubina E 160 c (prihvatljivi pod nazivom začin Capsicum spp.) kao osnovne tvari za uporabu u sredstvima za zaštitu bilja kao repelent za razne beskralježnjake, sisavce i ptice). EFSA, povezana publikacija 2016:EN-1096. 54 str.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).